Leit de soya

A leit de soya ye una bebida feita a partir de soya. Se consume dende fa 2.000 anyos.How tofu and soy milk work 

Se fa mullando, molendo y filtrando a soya. Puede mercar-se-ne en comercios, encara que tamién se comercializan trastes ta producir-la en casa.

Constituye una alternativa a la leit, mas que mas en a dieta vegana y en dietas hipolipidicas, debiu a la suya aparencia y a o suyo alporte de proteínas. Nutricionalment ye de meyana dichestión, careix d'altos rans de colesterol y tien a metat de grasas y calorías, a mesma cantidat de vitamina B y mas fierro que no a leit de vaca.Tempeh. La mejor proteína vegetal. Shia Green. Océano Grupo Editorial, S.A., 2001. Pag. 138. ISBN 84-7556-080-6 A calidat y cantidat d'as suyas proteínas ye superior a la d'a carne, o uevo u a leit de vaca.La Soja: proteína vegetal Igual como ista zaguera, tamién tien components alerchenicos,Alergias Alimentarias University of Virginia Health System encara que ye apta ta intolerants a la lactosa.

As que se comercializan actualment, gosan estar enriquidas con vitamina B12, de mal obtener en una dieta vechetariana estricta. A leit de soya se fa servir en un puyal de recetas, substituindo-ie productos que vechetarians estrictos y veganos no consumen.

 Impacto ecolochico 

L'emplego d'a soya ta producir leit frent a la que se produce d'as vacas puede estar beneficioso ta o medio ambient, debiu a que fendo servir a mesma cantidat de tierra bi produce birolla ta un mayor numero de personas que si s'emplega ta criar y mantener as vacas. A las vacas les cal muita mas enerchía ta producir leit, consumindo dica 24 kilogramos d'alimento en materia ixuta y de 90 a 180 litros d'augua a o día, producindo una meya de 40 kilogramos de leit a o día, mientres que o cultivo de soya no requiere que un minimo de fertilización, augua y tierra.

 Se veiga tamién 
 Tofu.
 Leit.

 Referencias 

  Rahab Waweru, M.A., et al. 1967. Effect of processing methods on oxidative off-flavors of soybean milk. Cereal and Food Sciences North Nairobi State University, Ministry of Agriculture.
  Torres-Penaranda, A.V., et al.1998. Sensory characteristics of soymilk and tofu made from Lipoxygenase-Free and Normal soybeans. Journal of Food Science, nº 63 (6): pachinas 1084-1087.
  Smith, A.K. and Circle, S.J. 1972. Soybeans: Chemistry and Technology. AVI publishing.
  Calvert, John (2000). Soymilk Microenterprise: A Treatise on Small-Scale Soymilk Production
  William Shurtleff and Akiko Aoyagi (1979). Tofu & Soymilk Production. VolumeII: New-Age Foods Study Center. 
  William Shurtleff and Akiko Aoyagi (2000). Tofu & Soymilk Production: The Book of Tofu Vol.II, 3era. edicion. Soyfoods Center.
  Liu, KeShun, (1997). Soybeans: Chemistry, Technology, and Utilization. Chapman & Hall.

 Vinclos externos


Categoría:Gastronomía de China
Categoría:Gastronomía de Chapón
Categoría:Gastronomía vechetariana
Categoría:Soya